Sarkstošā bērzubeka

Sarkstošā bērzubeka (Leccinum oxydabile, arī Leccinum roseafractum) ir Latvijā reta beku dzimtas sēne, kuras augļķermeņi ir ēdami. 
Sarkstošā bērzubeka bieži tiek uzskatīta nevis par patstāvīgu sugu, bet tikai par parastās bērzubekas (Leccinum scabrum var. oxydabile) formu.

Sēnes apraksts
 Cepurīte: krāsa tumšbrūna vai pelēkbrūna ar gaišākiem marmoram līdzīgiem plankumiem. Forma sākumā pusapaļa, vēlāk polsterveida. Platums līdz 15 cm. Virsmiziņa sausa, slapjā laikā viegli gļotaina. Mīkstums balts, sākumā ciets, vēlāk mīksts, ar patīkamu smaržu un skābenu garšu, griezumu vietās nedaudz sārtojas.
 Stobriņi: balti, sēnei augot kļūst dzeltenpelēki līdz pelēkbrūni. M.Antone, “Sēnes”, Avots, 2003. 60. lpp. .
 Kātiņš: netīri balts, vālesveida, ar sīkām tumši brūnām vai pelēkām zvīņām. Garums līdz 15 cm, resnums 1-3 cm. Pamatne griezuma vietā nekrāsojas.
 Sporas: gludas, vārpstveida, dzeltenīgas, masā olīvbrūnas, 15-20/5-6,5 µm.

Augšanas apstākļi

Mikorizas sēne. Aug zem bērziem mitrās vietās no augusta līdz oktobrim. Sarkstošā bērzubeka fungi.lv «Грибы СССР», Москва, Мысль, 1980. 157. lpp. Sugu enciklopēdija

Barības vērtība

Ēdama bez iepriekšējas novārīšanas.

Līdzīgās sugas

Līdzīga vairumam bērzubeku. It īpaši parastajai bērzubekai, kuras mīkstums griezumā nesārtojas, un raibajai bērzubekai, kuras pamatne griezuma vietā krāsojas zila.

Skatīt arī

 Sēņošana
 Sēnes kulinārijā
 Sēņu tirdzniecība
 Lācīšu ģints

 Atsauces 

 Ārējās saites 
 Mycobank 
 Подберезовик розовеющий
 Koźlarz różowiejący

Kategorija:Bekas
Kategorija:Ēdamās sēnes
Kategorija:Stobriņu sēnes